
60 DR.30.9.2002 
 

 

4.01 ptg.  

Tuan Zawawi bin Haji Ahmad [Padang Terap]:  Terima kasih Tuan Yang di-
Pertua.  Assalamualaikum warahmatullahi wabarakatuh.   

Timbalan Yang di-Pertua [Dato’ Haji Muhamad bin Abdullah]:  
Waalaikumsalam. 

Tuan Zawawi bin Haji Ahmad: Tuan Yang di-Pertua, saya sekali lagi ingin 
menarik perhatian ahli-ahli Dewan yang mulia ini agar tidak menyalah anggapkan 
bahawa ucapan saya ini menyanggah kepentingan bahasa Inggeris. Mempelajari 
bahasa Inggeris bahasa asing selain daripada Bahasa Kebangsaan, bahasa ibunda 
adalah sangat perlu malah menjadi fardu kifayah ke atas Muslimin yang mukalaf.  Ini 
berasaskan sabda Rasulullah s.a.w. [membacakan sepotong hadis] yang bermaksud 
“Pelajarilah bahasa kaum lain agar kamu terselamat daripada tipu daya mereka”.   

Para sarjana Muslim pada abad silam khususnya pada abad ke 12 hijrah telah 
mempelajari bahasa Latin, bahasa Parsi, bahasa Cina dan bahasa-bahasa yang 
digunakan oleh penduduk di Benua India bagi membolehkan mereka mengkaji hasil-
hasil karya yang ditulis oleh para sarjana asing itu untuk diterjemahkan ke dalam 
bahasa Arab supaya dapat dimanfaatkan oleh umat Islam. Imam As-Shafie r.a. 
misalnya bukan sahaja menguasai bahasa Arab dan Parsi malah beliau juga dapat 
menguasai bahasa Latin, bahasa global pada zamannya. Bagi kita bahasa Inggeris 
sangat penting kerana ia bahasa global pada zaman ini. Walaupun ia penting tetapi 
bahasa itu dalam konteks kita sebagai bangsa yang merdeka yang mempunyai Bahasa 
Kebangsaan sendiri ia adalah tidak lebih dari merupakan bahasa kedua.   

Kita masih beranggapan bahawa keperluan mempelajari bahasa kedua 
bahkan bahasa ketiga dan keempat bukan untuk menggantikan bahasa pertama atau 
bahasa ibunda atau Bahasa Kebangsaan kita sebagai alat kemajuan bangsa 
sebaliknya adalah untuk tujuan sekunder atau tujuan tertentu. Oleh itu demi untuk 
mempertingkatkan prestasi bahasa Inggeris di kalangan murid-murid, saya ingin 
menegaskan di sini bahawa Kementerian Pendidikan mesti menunaikan janjinya dan 
tanggungjawabnya terhadap rakyat luar bandar dengan berusaha mencukupkan 
bilangan guru-guru bahasa Inggeris yang berkelayakan di sekolah-sekolah di luar 
bandar dengan seberapa segera kerana selama ini kita telah banyak mendesak di 
dalam Dewan ini supaya masalah ini diselesaikan tetapi Kementerian Pendidikan hanya 
menaburkan janji. Hingga kini masalah itu tidak dapat diselesaikan dan cuba membawa 
satu masalah lain yang lebih menimbulkan kontroversi. Selagi masalah ini tidak 
diselesaikan maka selama itulah murid-murid kita di luar bandar tidak akan dapat 
menguasai bahasa itu dengan baik. 

Langkah menentukan pengajaran Sains dan Matematik dalam bahasa Inggeris 
bukan cara yang bijak untuk menyelesaikan masalah kelemahan murid dalam bahasa 
Inggeris kerana kedua-dua mata pelajaran ini bukanlah alat untuk memperkembangkan 
bahasa.   

Oleh itu saya mencadangkan supaya pengajaran mata pelajaran Sains dan 
Matematik tidak diajar dalam bahasa Inggeris sebaliknya ia terus diajar dalam Bahasa 
Kebangsaan secara formal di sekolah dan institusi-institusi pengajian tinggi supaya 
usaha kita untuk memartabatkannya sejak berpuluh-puluh tahun itu tidak diperlekehkan 
dan disia-siakan begitu sahaja. Kita mesti berasa bangga dengan keupayaan Bahasa 
Kebangsaan kita menjadi bahasa ilmu. Setakat ini kejayaannya telah terbukti dengan 
nyata.  Setakat ini sudah ramai para sarjana peringkat ijazah tinggi dan doktor falsafah 
dalam bidang sains dan matematik telah dapat dihasilkan oleh pusat-pusat pengajian 
tinggi yang menggunakan bahasa pengantar bahasa Melayu dalam pengajaran ilmu-
ilmu tersebut.   

Ramai ahli Dewan ini daripada kalangan parti UMNO telah melahirkan rasa 
bimbang jika mata pelajaran Sains dan Matematik diajar dalam bahasa Melayu,  nanti 
bangsa kita tidak dapat bersaing dengan orang lain di arena antarabangsa. Mengapa-  
kah suara-suara sumbang seperti itu baru disuarakan sekarang sedangkan sebelum ini 
merekalah yang mencanangkan perjuangan bahasa dan memekik cogan kata “Bahasa 
Jiwa Bangsa”. Di manakah retoriknya itu sekarang? Pemimpin UMNO mesti ingat 
bahawa rakyat masih tidak lupa akan semangat Artikel 152, Perlembagaan Malaysia.   

Tuan Yang di-Pertua, saya juga ingin mencadangkan supaya di samping 
usaha memperkemas pengajaran bahasa Inggeris dengan mencukupkan segera akan 



4.01 ptg. Tuan Zawawi bin Haji Ahmad [Padang Terap]: Terima kasih Tuan Yang di- Pertua. Assalamualaikum warahmatullahi wabarakatuh. Timbalan Yang di-Pertua [Dato' Haji Muhamad bin Abdullah]: Waalaikumsalam. Tuan Zawawi bin Haji Ahmad: Tuan Yang di-Pertua, saya sekali lagi ingin menarik perhatian ahli-ahli Dewan yang mulia ini agar tidak menyalah anggapkan bahawa ucapan saya ini menyanggah kepentingan bahasa Inggeris. Mempelajari bahasa Inggeris bahasa asing selain daripada Bahasa Kebangsaan, bahasa ibunda adalah sangat perlu malah menjadi fardu kifayah ke atas Muslimin yang mukalaf. Ini berasaskan sabda Rasulullah s.a.w. [membacakan sepotong hadis] yang bermaksud "Pelajarilah bahasa kaum lain agar kamu terselamat daripada tipu daya mereka". Para sarjana Muslim pada abad silam khususnya pada abad ke 12 hijrah telah mempelajari bahasa Latin, bahasa Parsi, bahasa Cina dan bahasa-bahasa yang digunakan oleh penduduk di Benua India bagi membolehkan mereka mengkaji hasil- hasil karya yang ditulis oleh para sarjana asing itu untuk diterjemahkan ke dalam bahasa Arab supaya dapat dimanfaatkan oleh umat Islam. Imam As-Shafie r.a. misalnya bukan sahaja menguasai bahasa Arab dan Parsi malah beliau juga dapat menguasai bahasa Latin, bahasa global pada zamannya. Bagi kita bahasa Inggeris sangat penting kerana ia bahasa global pada zaman ini. Walaupun ia penting tetapi bahasa itu dalam konteks kita sebagai bangsa yang merdeka yang mempunyai Bahasa Kebangsaan sendiri ia adalah tidak lebih dari merupakan bahasa kedua. Kita masih beranggapan bahawa keperluan mempelajari bahasa kedua bahkan bahasa ketiga dan keempat bukan untuk menggantikan bahasa pertama atau bahasa ibunda atau Bahasa Kebangsaan kita sebagai alat kemajuan bangsa sebaliknya adalah untuk tujuan sekunder atau tujuan tertentu. Oleh itu demi untuk mempertingkatkan prestasi bahasa Inggeris di kalangan murid-murid, saya ingin menegaskan di sini bahawa Kementerian Pendidikan mesti menunaikan janjinya dan tanggungjawabnya terhadap rakyat luar bandar dengan berusaha mencukupkan bilangan guru-guru bahasa Inggeris yang berkelayakan di sekolah-sekolah di luar bandar dengan seberapa segera kerana selama ini kita telah banyak mendesak di dalam Dewan ini supaya masalah ini diselesaikan tetapi Kementerian Pendidikan hanya menaburkan janji. Hingga kini masalah itu tidak dapat diselesaikan dan cuba membawa satu masalah lain yang lebih menimbulkan kontroversi. Selagi masalah ini tidak diselesaikan maka selama itulah murid-murid kita di luar bandar tidak akan dapat menguasai bahasa itu dengan baik. Langkah menentukan pengajaran Sains dan Matematik dalam bahasa Inggeris bukan cara yang bijak untuk menyelesaikan masalah kelemahan murid dalam bahasa Inggeris kerana kedua-dua mata pelajaran ini bukanlah alat untuk memperkembangkan bahasa. Oleh itu saya mencadangkan supaya pengajaran mata pelajaran Sains dan Matematik tidak diajar dalam bahasa Inggeris sebaliknya ia terus diajar dalam Bahasa Kebangsaan secara formal di sekolah dan institusi-institusi pengajian tinggi supaya usaha kita untuk memartabatkannya sejak berpuluh-puluh tahun itu tidak diperlekehkan dan disia-siakan begitu sahaja. Kita mesti berasa bangga dengan keupayaan Bahasa Kebangsaan kita menjadi bahasa ilmu. Setakat ini kejayaannya telah terbukti dengan nyata. Setakat ini sudah ramai para sarjana peringkat ijazah tinggi dan doktor falsafah dalam bidang sains dan matematik telah dapat dihasilkan oleh pusat-pusat pengajian tinggi yang menggunakan bahasa pengantar bahasa Melayu dalam pengajaran ilmu- ilmu tersebut. Ramai ahli Dewan ini daripada kalangan parti UMNO telah melahirkan rasa bimbang jika mata pelajaran Sains dan Matematik diajar dalam bahasa Melayu, nanti bangsa kita tidak dapat bersaing dengan orang lain di arena antarabangsa. Mengapa- kah suara-suara sumbang seperti itu baru disuarakan sekarang sedangkan sebelum ini merekalah yang mencanangkan perjuangan bahasa dan memekik cogan kata "Bahasa Jiwa Bangsa". Di manakah retoriknya itu sekarang? Pemimpin UMNO mesti ingat bahawa rakyat masih tidak lupa akan semangat Artikel 152, Perlembagaan Malaysia. Tuan Yang di-Pertua, saya juga ingin mencadangkan supaya di samping usaha memperkemas pengajaran bahasa Inggeris dengan mencukupkan segera akan.